Postterminal i Sverige sperret av: Norsk politi om svensk pulverfunn: – Det finnes likheter

Politiet i Vestfold sier det finnes likheter mellom pakkene som utløste pulveralarm i både Norge og Sverige natt til fredag.

Oppdatert 3. juni 2016

Artikkelen er over fire år gammel

Redningstjeneste og politiet rykket ut til Postnords terminal i Årsta sør i Stockholm ved 05.30-tiden fredag morgen, etter at ansatte ved postterminalen fant en en pakke som det lakk hvitt pulver fra.

Det skriver svenske Aftonbladet. Deler av terminalen er nå stengt av, og pakken analyseres av politiet.







Funnet ble gjort kun få timer etter at det natt til fredag ble gjortfunn av mistenkelig pulver ved postterminalen på Borgeskogen i Stokke.

LES: Postterminalen i Stokke evakuert etter funn av mistenkelig postforsendelse

På en pressekonferanse på på politihuset i Tønsberg klokken tolv fredag ettermiddag, sier politiet i Vestfold at det er likhetstrekk mellom sakene.

– Det finnes likheter i postforsendelsene. Mer ønsker vi ikke å gå ut med, sier krimsjef Knut Erik Ågrav i Vestfold politidistrikt.

Ifølge en melding sendt ut fra svensk politi ved halv elleve-tiden fredag, måtte seks personer gjennomgå en grundig vaske og rens, før de rutinemessig ble sendt til sykehus. Ingen av disse, har ifølge svensk politi, vist symptomer. Ytterligere 23 personer måtte dusje i postens lokaler før de fikk forlate området.

Ågrav sier han var i kontakt med svensk politi senest fredag morgen. Det var svensk politi som først tok kontakt med politiet i Vestfold, da de så at også en postterminal i Norge var evakuert.

– Vi har fått en henvendelse fra svensk politi, da de hadde lest om det som skjer her. Så vi kan ikke utelukke at det er relevant, uten at man kan se det direkte i sammenheng, sa operasjonsleder Per Andreassen ved Vestfold politidistrikt til VG fredag morgen.

Ytterligere en pakke ble funnet ved postterminalen i Stockholm, etter at politiet kom til stedet, opplyser det svenske nyhetsbyrået TT.

– Innholdet er isolert og ingen har blitt eksponert for det, sier Nils-Inge Karlsson, operasjonsleder ved Storstockholms redningssentral til Aftonbladet.

PULVERALARM: Svensk politi og redningstjeneste forbereder seg på å gå inn i postterminalen sør i Stockholm fredag morgen. Foto: Johan Nilsson / TT

Norsk politi sier de vil holde kontakt med svensk politi om funnene utover dagen.

– Det er verdt å holde kontakten med svensk politi, og sammenlikne funn. Det må vi være åpne for, sier Andreassen.

Den andre pakken som ble funnet i Sverige, ble funnet da redningstjeneste og politi gjorde undersøkelser i forbindelse med den første pakken.

– Den falt ned på gulvet og de fem personene som var i nærheten av den venter nå på at en enhet skal komme å ta hånd om pakken, sier Ulf Tholén, operasjonsleder ved Storstockholms redningssentral til TT.

Publisert: 03.06.16 kl. 08:28 Oppdatert: 03.06.16 kl. 12:50

Mer om Stockholm Sverige